L 301/22 Den Europæiske Unions Tidende 12.11.2008 KOMMISSIONENS AFGØRELSE af 6. november 2008 om FF-tilskud i 2009 til OIE's aktiviteter vedrørende identifikation og sporbarhed af dyr (2008/849/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 20, og ud fra følgende betragtninger: (1) — I henhold til beslutning 90/424/EØF kan Fællesskabet iværksætte eller bistå medlemsstaterne eller internationale organisationer ved iværksættelsen af de tekniske og videnskabelige foranstaltninger, der er nødvendige for at udvikle Fællesskabets veterinærbestemmelser og for at udvikle undervisning og uddannelse på veterinærområdet. (2) — Verdensorganisationen for Dyresundhed (OIE) er den mellemstatslige organisation med ansvar for at forbedre dyresundheden på verdensplan og for at fastsætte stan- darder for den internationale handel med dyr og produkter deraf. OIE er i færd med at udarbejde retnings- linjer for identifikation og sporbarhed af dyr. Når retningslinjerne er blevet vedtaget, vil de være en inter- national referencestandard, jf. WTO-aftalen om sundheds- og plantesundhedsforanstaltninger (SPS-aftalen). De vil udgøre grundlaget for al relevant lovgivning, der indføres af OIE-medlemslandene, herunder EU-medlemsstaterne. De vil derfor have direkte og betydelige virkninger for udviklingen af Fællesskabets veterinærbestemmelser. I betragtning af betydningen af handlen med dyr og animalske produkter er det vigtigt for EU, at de frem- tidige OlE-standarder kommer til at ligge så tæt som muligt på den nuværende og fremtidige fællesskabslov- givning. (3) — I meddelelsen fra Kommissionen til Rådet, Europa-Parla- mentet, Det Europæiske Økonomiske og Sociale Udvalg og Regionsudvalget om en ny dyresundhedsstrategi for EU (2007-2013) beskrives sporbarhed som et af den nye dyresundhedsstrategis vigtigste redskaber. I den forbin- delse bør fællesskabsstandarder fremmes aktivt på inter- nationalt plan. (4) — OIE er i færd med at planlægge en konference om iden- tifikation og sporbarhed af dyr for at støtte indførelse af internationale standarder for identifikation og sporbarhed på verdensplan. Denne konference vil få betydelige virk- ninger for den fremtidige udvikling af internationale stan- darder for identifikation og sporbarhed af dyr. Der bør derfor ydes EF-tilskud til OIE-konferencen. (5) — OE indtager reelt en monopolstilling i sin sektor, jf. artikel 168, stk. 1, litra c), i Kommissionens forordning (EF, Euratom) nr. 2342/2002 af 23. december 2002 () om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget; der er derfor ikke krav om indkaldelse af forslag. (6) — Foranstaltningerne i denne afgørelse er i overensstem- melse med udtalelse fra Den Stående Komité for Fødeva- rekæden og Dyresundhed — TRUFFET FØLGENDE AFGØRELSE: Artikel 1 Tildelingen af et EF-tilskud til finansiering af OIE's konference om identifikation og sporbarhed af dyr, som tilrettelægges af OIE i 2009, på 150 000 EUR, dvs. højst 33 % af de samlede støtteberettigede udgifter, godkendes. Artikel 2 Det i artikel 1 omhandlede tilskud finansieres over budgetpost 17 04 02 01 i De Europæiske Fællesskabers budget for 2009. Der indgås en tilskudsaftale med OIE om det i artikel 1 omhandlede tilskud uden indkaldelse af forslag, da OIE er den mellemstatslige organisation, der er ansvarlig for at forbedre dyresundheden på verdensplan og reelt indtager en monopol- stilling. Udfærdiget i Bruxelles, den 6. november 2008. På Kommissionens vegne Androulla VASSILIOU Medlem af Kommissionen (1) EFT L 224 af 18.8.1990, s. 19. (?) EFT L 357 af 31.12.2002, s. 1.